CELEX: 32013R1231
Language: hu
Date: 2013-11-28 00:00:00
Title: A Bizottság 1231/2013/EU végrehajtási rendelete ( 2013. november 28. ) egyes áruk Kombinált Nómenklatúra szerinti besorolásáról

3.12.2013   
            
            
               HU
            
            
               Az Európai Unió Hivatalos Lapja
            
            
               L 322/13
            
         A BIZOTTSÁG 1231/2013/EU VÉGREHAJTÁSI RENDELETE
   (2013. november 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 28-án.
      
         
            a Bizottság részéről, az elnök nevében,
         Dacian CIOLOȘ
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kezelt aromás kivonat desztillátum (TDAE), amely a következő fizikai-kémiai tulajdonságokkal rendelkezik:
                  
                              —
                           
                           
                              az aromás alkotórész-tartalom 74,2 és 75 tömegszázalék közötti, meghatározása a Kombinált Nómenklatúra magyarázatának a 27. árucsoporthoz tartozó A. mellékletében leírt kromatográfiás oszlop módszer szerinti;
                           
                        
                              —
                           
                           
                              sűrűsége 15 °C-on 0,9521 és 0,9590 g/cm3 közötti;
                           
                        
                              —
                           
                           
                              az ASTM D 86-67 (EN ISO 3405) módszer szerint 300 °C-on maximum 4 térfogatszázalék desztillál át.
                           
                        A TDAE vákuumdesztillációs maradékokból történő kenőanyag-finomítás eredményeként keletkező extraktum.
                  Az aromás alkotórészek a kenőanyagok bázisolajainak és viaszoknak a finomításakor keletkező melléktermékek.
                  A terméket lágyítószerként használják gumiabroncsok és egyéb vulkanizáltgumi-termékek alapanyagaként felhasznált nem vulkanizált gumi alkotórészekben.
               
               
                  2707 99 99
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 2707, a 2707 99 és a 2707 99 99 KN-kód szövegezése határozza meg.
                  Mivel a terméket nem közvetlenül nyers kőolaj vagy bitumenes ásványokból előállított nyersolaj desztillálásával vagy finomításával állították elő, és az aromás alkotórészek aránya meghaladja a nem aromás alkotórészekét, a 2710 vtsz. alá (kőolaj és bitumenes ásványokból előállított olaj, a nyers kivételével; máshol nem említett olyan készítmény, amely legalább 70 tömegszázalékban kőolajat vagy bitumenes ásványokból előállított olajat tartalmaz, olajhulladék) történő besorolás kizárt (lásd a 27. árucsoporthoz tartozó megjegyzések 2. pontját).
                  Mivel a terméket nem közvetlenül kőolajból, ásványi olajakból vagy bitumenes ásványokból előállított olajakból állították elő, és az aromás alkotórész-tartalom nem éri el a 80 %-ot, a 2713 vtsz. alá, ásványolajkokszként, ásványolaj-bitumenként, illetve ezek más maradékaként történő besorolása kizárt (lásd még a Kombinált Nómenklatúra 2713 90 10 és 2713 90 90 alszámokhoz tartozó magyarázatát).
                  A termék vákuumdesztillációs maradékokból történő kenőanyag-finomítás eredményeként keletkező aromás extraktum. Az aromás alkotórész-tartalom miatt a termék azon olajak és hasonló termékek kategóriájába tartozik, amelyekben az aromás alkotórészek tömege meghaladja a nem aromás alkotórészek tömegét (lásd még a 2707 99 91 és 2707 99 99 alszámokhoz tartozó KN magyarázat 2. bekezdését).
                  A terméket ezért a 2707 99 99 KN-kód alá kell besorolni.